gl es gl ast es gl gl gl gl gl gl gl gl gl gl gl gl gl gl gl gl ast gl gl gl gl gl gl gl gl gl gl gl gl gl gl gl gl gl es gl gl gl gl gl gl gl gl gl gl gl gl pt gl en gl en ca pt gl gl gl en pt gl es
Turismo Concello de Barreiros – Galego
GAL  |  ES  |  EN
GAL  |  ES  |  EN
Barreiros en 3 días
Mapas, folletos e guías
Barreiros reforma a ruta de sendeirismo «Lagoa de Pallares» modificando o seu trazado
junio 29, 2022abril 20, 2022 por Turismo_Barreiros
22 de abril de 2022.
O Concello de Barreiros acaba de redefinir a antiga ruta da Lagoa dos Patos. Para isto modificouse o seu trazado facéndoa pasar por máis puntos de interese turístico, a maior parte deles de carácter cultural. Así, a ruta da Lagoa dos Patos pasa a chamarse “Ruta Lagoa de Pallares” e ten o seu punto de inicio no aparcamento do campo de fútbol do Cascabeiro onde atoparemos o panel de inicio coa información básica do sendeiro.
O novo trazado, de dificultade moderada, tamén é circular e conta cunha distancia de 5,5Km máis desvíos a puntos de interese, podendo facela a pé ou en bicicleta.
A súa sinalización, con marcas brancas e azuis, está preparada para facer o percorrido nun só sentido. Partindo do punto de inicio, dirixímonos cara ao cruceiro de Viladaíde, onde nos desviamos á esquerda. A partir de aí comeza un descenso suave cara a contorna da ría de Foz-Masma que conta con diversos puntos desde onde obteremos unhas fermosas vistas á mesma podendo prestar atención á flora e fauna propia desta contorna natural declarada Zona de Especial Protección para as Aves (ZEPA) e Zona de Especial Conservación (ZEC) entre outras figuras de protección ambiental.
Así mesmo, na contorna deste esteiro, descubriremos a pequena Lagoa de Pallares, que lle dá nome ao roteiro. Pasaremos por xunto a este recurso tanto á ida como á volta para,
posteriormente, desviarnos cara os lugares de Vilar e A Áspera e adentrarnos así na parte máis vinculada ao patrimonio cultural de carácter etnográfico, relixioso e civil.
Ademais, os/as sendeiristas contan coas ferramentas dixitais Wikiloc (perfil “ConcellodeBarreiros”) e Google Maps para poder seguir o roteiro. Toda a información da ruta coma a descarga dun folleto dixital e do track en GPX, se atopan dispoñibles na sección de sendeirismo das webs municipais www.concellodebarreiros.gal e www.barreirosturismo.gal.
Aclaran que, aínda que están pendentes de recibir material complementario que axude a darlle visibilidade a esta ruta, a sinalización direccional xa está instalada e, polo tanto, xa se pode utilizar.
Dende o Concello agardan que tanto residentes coma visitantes gocen desta nova proposta que permite practicar deporte á vez que se visibiliza e pon en valor o patrimonio natural e cultural da contorna.
Ruta xeolóxica Litoral de Barreiros
Centro Sociocultural, Rúa Vila, 78 bis.
De luns a venres de 10:00h a 13:30h.